Op Kneiff
Op Kneiff ass e Lieu-dit bei Wilwerdang an der Gemeng Ëlwen, op deem eng Plaz mat 560 m (NG-L) als héchste Punkt vum Lëtzebuerger Land beim Kadaster gefouert gëtt,.

Geschicht 
Op Basis vun topographesche Miessungen aus engem Fliger a mat Hëllef vum GPS-System den 31. Mee 1994, gouf tëscht 1994 an 1997 déi éischt topographesch Datebank fir Lëtzebuerg opgestallt. De Gebrauch vum GPS huet et erlaabt fir d'Donnéeën am nationale geodetesche System ze lokaliséieren. D'Héichtemiessung gouf mam Nivellement général du Luxembourg verknëppt. Bei dëser Miessung koum eraus, datt Op Kneiff mat 560,08 m déi héchst Plaz am Land ass an d'Buergplaz – déi bis dohin als déi héchst gegollt huet – mat 558,35 m, op der zweeter Plaz läit.

Op der drëtter Plaz ass den Napoleonsgaart an der Gemeng Rammerech mat 554,3 m.

Kuckt och 
 Buergplaz zu Huldang
Napoleonsgaart

Um Spaweck 

 Op Kneiff op der Kaart um Geoportail

Geographie vu Lëtzebuerg
Gemeng Ëlwen